Suvestinė redakcija nuo 2012-12-07 iki 2015-12-14

Įsakymas paskelbtas: Žin. 2009, Nr. 132-5787, i. k. 1092055ISAK000VA-78

Nauja redakcija nuo 2012-12-07:

Nr. VA-103, 2012-11-30, Žin. 2012, Nr. 141-7299 (2012-12-06), i. k. 1122055ISAK00VA-103

VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS ADMINISTRUOJAMŲ PRIVALOMOJO SVEIKATOS DRAUDIMO ĮMOKŲ ADMINISTRAVIMO TAISYKLIŲ PATVIRTINIMO

2009 m. spalio 30 d. Nr. VA-78

Vilnius

Vadovaudamasis Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2004, Nr. 82-2966; 2011, Nr. 97-4590), 18.11 punktu ir siekdamas užtikrinti sklandų Lietuvos Respublikos sveikatos draudimo įstatymo (Žin., 1996, Nr. 55-1287; 2002, Nr. 123-5512; 2009, Nr. 93-3983) 18 straipsnio 1 dalies nuostatų įgyvendinimą:

1. T v i r t i n u Valstybinės mokesčių inspekcijos prie Lietuvos Respublikos finansų ministerijos administruojamų privalomojo sveikatos draudimo įmokų administravimo taisykles (toliau – taisyklės, pridedama).

2. P a v e d u apskričių valstybinių mokesčių inspekcijų viršininkams užtikrinti, kad būtų laikomasi šiuo įsakymu patvirtintų taisyklių nuostatų.

3. N u s t a t a u, kad:

3.1. šio įsakymo vykdymą kontroliuoja Valstybinės mokesčių inspekcijos prie Lietuvos Respublikos viršininkas;

3.2. šiuo įsakymu patvirtintos taisyklės taikomos, mokant 2012 metų ir vėlesnių mokestinių laikotarpių privalomojo sveikatos draudimo įmokas.“

Viršininkas	Modestas Kaseliauskas

Suderinta su:

Lietuvos Respublikos finansų ministerija

2009-10-08 raštu Nr. 14.16-01-6K-0909791

Valstybine ligonių kasa prie Sveikatos apsaugos ministerijos

2009-06-05 raštu Nr. 4K-212-3492

PATVIRTINTA

Valstybinės mokesčių inspekcijos

prie Lietuvos Respublikos finansų ministerijos viršininko 2009 m. spalio 30 d. įsakymu Nr. VA-78

(Valstybinės mokesčių inspekcijos prie Lietuvos Respublikos finansų ministerijos viršininko 2012 m. lapkričio 30 d. įsakymo Nr. VA-103

redakcija)

VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS ADMINISTRUOJAMŲ Privalomojo sveikatos draudimo įmokų ADMINISTRAVIMO tAISYKLĖS

I. BENDROSIOS NUOSTATOS

1. Šios Valstybinės mokesčių inspekcijos prie Lietuvos Respublikos finansų ministerijos administruojamų privalomojo sveikatos draudimo įmokų administravimo taisyklės (toliau – taisyklės) nustato privalomojo sveikatos draudimo įmokų, kurias, remiantis Lietuvos Respublikos sveikatos draudimo įstatymo (Žin., 1996, Nr. 55-1287; 2002, Nr. 123-5512; 2009, Nr. 93-3983; toliau – SDĮ) 18 straipsnio 1 dalies nuostatomis, administruoja Valstybinė mokesčių inspekcija prie Lietuvos Respublikos finansų ministerijos (toliau – VMI prie FM), lengvatų taikymo, deklaravimo, apskaičiavimo, sumokėjimo ir išieškojimo tvarką. Taisyklės parengtos, remiantis SDĮ nuostatomis.

2. Taisyklės netaikomos Valstybinio socialinio draudimo fondo administravimo įstaigų Lietuvos Respublikos valstybinio socialinio draudimo įstatymo (Žin., 1991, Nr. 17-447; 2004, Nr. 171-6295, toliau – VSDĮ) nustatyta tvarka administruojamoms privalomojo sveikatos draudimo įmokoms.

3. Taisyklės netaikomos papildomam (savanoriškam) sveikatos draudimui, kadangi papildomo (savanoriško) sveikatos draudimo sumų administravimas pagal draudimo sutartis nepriklauso VMI prie FM kompetencijai, o nesumokėtos įmokos nėra išieškomos Lietuvos Respublikos mokesčių administravimo įstatymo (Žin., 2004, Nr. 63-2243, toliau – MAĮ) nustatyta tvarka.

4. Taisyklėse mokestinis laikotarpis yra kalendorinių metų mokestinis laikotarpis.

II. ASMENYS, DRAUDŽIAMI PRIVALOMUOJU SVEIKATOS DRAUDIMU

5. Asmenys, draudžiami privalomuoju sveikatos draudimu, yra išvardyti SDĮ 6 straipsnio 1 ir 2 dalių nuostatose. Lietuvos Respublikos piliečiai, išvykę iš Lietuvos Respublikos ir deklaravę išvykimą iš Lietuvos Respublikos gyventojų registre arba VMI prie FM pateikę galutinai išvykstančiojo iš Lietuvos Respublikos deklaraciją, nėra draudžiami privalomuoju sveikatos draudimu Lietuvos Respublikoje. Apie galutinį išvykimą VMI prie FM deklaravusius asmenis yra informuojama draudžiamųjų privalomuoju sveikatos draudimu registro tvarkytoja Valstybinė ligonių kasa prie Lietuvos Respublikos sveikatos apsaugos ministerijos tarp šių institucijų sudarytos duomenų teikimo sutarties nustatyta tvarka.

IIi. VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS ADMINISTRUOJAMŲ PRIVALOMojo sveikatos draudimo įmokų mokėtojai

6. Asmenys, kurie moka VMI prie FM administruojamas privalomojo sveikatos draudimo įmokas:

6.1. fiziniai asmenys, kurie vykdo individualią veiklą įsigiję verslo liudijimus;

6.2. fiziniai asmenys, kurių žemės ūkio valdos (ūkio) dydis yra mažesnis arba lygus 2 ekonominio dydžio vienetams (toliau – EDV) arba kurių žemės ūkio valdos (ūkio) ekonominis dydis yra didesnis kaip 2 EDV, bet jie nėra PVM mokėtojai ir neprivalo jais registruotis;

6.3. fiziniai asmenys, savarankiškai mokantys privalomojo sveikatos draudimo įmokas.

IV. aSMENŲ, VYKDANČIŲ INDIVIDUALIĄ VEIKLĄ įsigijus VERSLO LIUDIJIMus, privalomojo sveikatos draudimo įmokų MOKĖJIMO tvarka

7. Fiziniai asmenys, kurie vykdo individualią veiklą įsigiję vieną ar daugiau verslo liudijimų, kas mėnesį moka fiksuotas 9 procentų minimaliosios mėnesinės algos, galiojančios mėnesio, už kurį mokama įmoka, paskutinę dieną, dydžio privalomojo sveikatos draudimo įmokas.

Pavyzdys

Lietuvos Respublikos Vyriausybės 2007 m. gruodžio 17 d. nutarimu Nr. 1368 „Dėl minimaliojo darbo užmokesčio didinimo“ (toliau – 2008 m. Vyriausybės nutarimas „Dėl minimaliojo darbo užmokesčio didinimo“; Žin., 2007, Nr. 137-5592) nuo 2008 m. nustatyta minimalioji mėnesinė alga – 800 Lt, o nuo 2012 m. rugpjūčio 1 d. Lietuvos Respublikos Vyriausybės nutarimu Nr. 718 „Dėl minimaliojo darbo užmokesčio didinimo“ (toliau – 2012 m. Vyriausybės nutarimas „Dėl minimaliojo darbo užmokesčio didinimo“; Žin., 2012, Nr. 70-3608) – 850 Lt, todėl mėnesinė privalomojo sveikatos draudimo įmoka už 2012 m. iki liepos 31 d. turi būti lygi 72 Lt (9 procentai x 800 Lt), o nuo rugpjūčio 1 d. – 77 Lt (9 procentai x 850 Lt)).

8. Privalomojo sveikatos draudimo įmokos šiame taisyklių skyriuje nurodytoje draudžiamųjų asmenų kategorijoje skaičiuojamos verslo liudijimo galiojimo laikotarpiu. Fiziniai asmenys, įsigiję verslo liudijimus laikotarpiui, trumpesniam nei vienas mėnuo, už šį laikotarpį moka mėnesinę, taisyklių 7 punkte nurodyto dydžio, privalomojo sveikatos draudimo įmoką, išskyrus asmenis, nurodytus taisyklių 9 punkte.

9. Fizinių asmenų privalomojo sveikatos draudimo įmokos apskaičiuojamos proporcingai išduoto verslo liudijimo galiojimo laikotarpiui tais mėnesiais, kuriais šie asmenys bent vieną to mėnesio dieną priklausė asmenims, išvardytiems SDĮ 17 straipsnio 1 dalies 1 ir 2 punktuose ir 2 dalyje arba (ir) bent vieną to mėnesio dieną priklausė bent vienai asmenų, išvardytų SDĮ 6 straipsnio 4 dalyje, kategorijai. Proporcija apskaičiuojama taip: jeigu verslo liudijimas išduodamas kelioms dienoms, nustatyta mėnesio privalomojo sveikatos draudimo įmoka dalijama iš mėnesio kalendorinių dienų skaičiaus ir gauta suma dauginama iš dienų, kurioms tą mėnesį asmuo buvo įsigijęs verslo liudijimą, skaičiaus. Privalomojo sveikatos draudimo įmokų suma apvalinama ir sumokama litais be centų: nuo 50 iki 99 centų laikoma litu, o nuo 1 iki 49 centų – atmetama.

Pavyzdys

Fizinis asmuo gauna senatvės pensiją, todėl jis priklauso asmenų, išvardytų SDĮ 6 straipsnio 4 dalyje, kategorijai. 2012 metais šis asmuo įsigijo verslo liudijimą veiklai vykdyti 2012 m. lapkričio mėnesio 1 ir 2 dienomis ir daugiau jokios veiklos 2012 metais nebevykdys. Šis asmuo iki 2013 m. gegužės 1 dienos privalo sumokėti 5 Lt (77 Lt/30 dienų x 2 dienos = 5,13 Lt) dydžio privalomojo sveikatos draudimo įmoką.

10. Fiziniai asmenys, vykdantys individualią veiklą įsigijus verslo liudijimą, privalomojo sveikatos draudimo įmokų nemoka, jei tuo metu yra apdrausti socialiniu (įskaitant sveikatos) draudimu kitoje Europos Sąjungos ar Europos Ekonominės Erdvės valstybėje narėje, ar Šveicarijoje ir, paprašius, tai gali įrodyti taisyklių 39 punkte nustatyta tvarka.

11. Privalomojo sveikatos draudimo įmoka už atitinkamą mėnesį sumokama iki to mėnesio paskutinės dienos.

12. Asmenys, kurie moka privalomojo sveikatos draudimo įmokas, gali apskaičiuoti bei sumokėti ir ateinančių laikotarpių įmokas.

13. Fiziniai asmenys, kurie priklauso asmenims, išvardytiems SDĮ 17 straipsnio 1 ir 2 dalyse arba (ir) bent vienai asmenų, išvardytų SDĮ 6 straipsnio 4 dalyje, kategorijai, ir tuo pačiu metu įsigyja verslo liudijimą, privalomojo sveikatos draudimo įmokų mokėjimą gali atidėti iki kitų metų, einančių po mokestinio laikotarpio, gegužės 1 dienos.

Pavyzdys

Asmuo, kuris gauna su darbo santykiais susijusių pajamų, nuo kurių kas mėnesį yra išskaičiuojamos privalomojo sveikatos draudimo įmokos, 2012 m. įsigijo verslo liudijimą, skirtą veiklai vykdyti tik sausio 15–20 dienomis, o vėliau ir lapkričio–gruodžio mėn. Šis asmuo iki 2013 m. gegužės 1 d. privalo sumokėti 168 Lt (72 Lt/31 dienos x 6 dienos + 2 mėn. x 77 Lt) dydžio privalomojo sveikatos draudimo įmoką.

14. Fizinių asmenų, kurie per visą mokestinį laikotarpį vykdė individualią veiklą įsigiję verslo liudijimus, metinė privalomojo sveikatos draudimo įmoka negali būti mažesnė kaip 9 procentai 12 minimaliųjų mėnesinių algų, galiojančių tų metų kiekvieno atitinkamo mėnesio paskutinę dieną, dydžio, išskyrus atvejus, nurodytus taisyklių 9 punkte.

V. ŪKININKŲ IR KITŲ ŽEMĖS ŪKIO VEIKLĄ VYKDANČIŲ ASMENŲ privalomojo sveikatos draudimo įmokOS

15. Ūkininkų ir kitų žemės ūkio veiklą vykdančių asmenų (toliau – žemės ūkio veiklą vykdantys asmenys) privalomojo sveikatos draudimo įmokų dydis priklauso nuo šių asmenų žemės ūkio valdos (ūkio) ekonominio dydžio, išreikšto EDV, kuris yra apskaičiuojamas už praėjusių metų laikotarpį nuo sausio 1 d. iki gruodžio 31 d.

Pavyzdys

Apskaičiuojant 2012 metų mokestinio laikotarpio mėnesines privalomojo sveikatos draudimo įmokas žemės ūkio veiklą vykdantiems asmenims, vertinamas jų turimas žemės ūkio valdos (ūkio) ekonominis dydis, kuris yra apskaičiuotas už praėjusį laikotarpį, prasidedantį 2011 metų sausio 1 d. ir pasibaigiantį 2011 metų gruodžio 31 d. (rodiklio reikšmė skelbiama 2012 metų sausio 30 d.).

16. Žemės ūkio valdos ar ūkio ekonominis dydis – dydis, nustatomas bendrąjį standartinį gamybinį pelną, kurio apskaičiavimas reglamentuojamas žemės ūkio ministro nustatyta tvarka, padalijus iš ekonominio dydžio vieneto, kuris lygus 4 143 litams.

17. Už žemės ūkio valdos (ūkio) ekonominio dydžio, išreikšto EDV, nustatymą yra atsakinga valstybės įmonė Žemės ūkio informacijos ir kaimo verslo centras.

18. Žemės ūkio veiklą vykdantys asmenys, norėdami sužinoti savo žemės ūkio valdos (ūkio) ekonominį dydį, išreikštą EDV, turėtų kreiptis į gyvenamosios vietos seniūniją arba į rajono savivaldybės žemės ūkio skyrių, arba į artimiausią Lietuvos žemės ūkio konsultavimo tarnybos biurą, arba paskambinti į VMI prie FM Mokesčių informacijos centrą telefonu 1882.

19. Žemės ūkio veiklą vykdančių asmenų mokestinės prievolės ir jų lengvatos taikomos tik tais atvejais, kai asmuo atitinkamu laikotarpiu yra įregistruotas valdos valdytoju arba valdos valdytojo partneriu žemės ūkio valdoje, kuri nustatyta tvarka yra įregistruota Žemės ūkio ir kaimo verslo registre, arba nėra įregistruotas valdoje valdytoju ar partneriu, tačiau nustatyta tvarka yra įregistravęs ūkinius gyvūnus įregistravusių subjektų ūkį Ūkinių gyvūnų registre.

VI. ŪKININKŲ IR KITŲ ŽEMĖS ŪKIO VEIKLĄ VYKDANČIŲ ASMENŲ, KURIŲ ŽEMĖS ŪKIO VALDOS (ŪKIO) EKONOMINIS DYDIS YRA MAŽESNIS ARBA LYGUS 2 Ekonominio DYDŽIO VIENETAMS, PRIVALOMOJO SVEIKATOS DRAUDIMO ĮMOKŲ MOKĖJIMO TVARKA

20. Žemės ūkio veiklą vykdantys asmenys, kurių žemės ūkio valdos (ūkio) ekonominis dydis praėjusių metų laikotarpiu nuo sausio 1 d. iki gruodžio 31 d. yra 2 ir mažiau EDV, patys už save kas mėnesį moka fiksuotas 3 procentų minimaliosios mėnesinės algos, galiojančios mėnesio, už kurį mokama įmoka, paskutinę dieną, dydžio privalomojo sveikatos draudimo įmokas.

Pavyzdys

2008 m. Vyriausybės nutarimu „Dėl minimaliojo darbo užmokesčio didinimo“ nuo 2008 m. nustatyta minimalioji mėnesinė alga – 800 Lt, o 2012 m. Vyriausybės nutarimu „Dėl minimaliojo darbo užmokesčio didinimo“ nuo 2012 m. rugpjūčio 1 d. – 850 Lt, todėl mėnesinė privalomojo sveikatos draudimo įmoka už 2012 m. sausio–liepos mėn. turi būti lygi po 24 Lt per mėnesį (3 procentai x 800 Lt), o už 2012 m. rugpjūčio–gruodžio mėn. po 26 Lt per mėnesį (3 procentai x 850 Lt).

21. Visus kalendorinius metus žemės ūkio veiklą vykdančių asmenų, kurių žemės ūkio valdos (ūkio) ekonominis dydis praėjusių metų laikotarpiu nuo sausio 1 d. iki gruodžio 31 d. yra 2 ir mažiau EDV, metinė privalomojo sveikatos draudimo įmoka negali būti mažesnė kaip 3 procentai 12 minimaliųjų mėnesinių algų, galiojančių tų metų kiekvieno atitinkamo mėnesio paskutinę dieną, dydžio.

Pavyzdys

Metinė privalomojo sveikatos draudimo įmoka už 2012 m. negali būti mažesnė kaip 298 Lt ((3 procentai x 800 Lt = 24 Lt/mėn. ir 3 procentai x 850 Lt = 26 Lt/mėn.; 24 Lt x 7 mėn. + 26 Lt x 5 mėn.)

22. Privalomojo sveikatos draudimo įmoka už atitinkamą mėnesį sumokama iki to mėnesio paskutinės dienos.

23. Asmenys, kurie moka privalomojo sveikatos draudimo įmokas, gali apskaičiuoti bei sumokėti ir ateinančių laikotarpių įmokas.

24. Žemės ūkio veiklą vykdantys asmenys, kurių žemės ūkio valdos (ūkio) ekonominis dydis praėjusių metų laikotarpiu nuo sausio 1 d. iki gruodžio 31 d. yra 2 ir mažiau EDV, žemės ūkio veiklą vykdančių asmenų kategorijoje privalomojo sveikatos draudimo įmokų už save atitinkamą mėnesį neprivalo mokėti, jei bent vieną to mėnesio dieną jie moka (arba už juos yra mokamos) privalomojo sveikatos draudimo įmoką pagal SDĮ 17 straipsnio 1–5 dalis ir (arba) jie bent vieną atitinkamo mėnesio dieną priklauso bent vienai asmenų, išvardytų SDĮ 6 straipsnio 4 dalyje, kategorijai.

Pavyzdys

Žemės ūkio veiklą vykdantis asmuo, kurio žemės ūkio valdos (ūkio) ekonominis dydis yra 2 EDV, dirba pagal darbo sutartį 2012 m. sausio–birželio mėnesiais, tačiau atleidžiamas iš darbo 2012 m. liepos 2 dieną. Šis asmuo, kaip žemės ūkio veiklą vykdantis asmuo, kurio žemės ūkio valdos (ūkio) ekonominis dydis yra 2 ir mažiau EDV, privalomojo sveikatos draudimo įmokas pradeda mokėti nuo 2012 m. rugpjūčio mėnesio (mėnesinės įmokos sumokėjimo terminas – rugpjūčio 31 diena).

VII. ŪKININKŲ IR KITŲ ŽEMĖS ŪKIO VEIKLĄ VYKDANČIŲ ASMENŲ, KURIŲ ŽEMĖS ŪKIO VALDOS (ŪKIO) EKONOMINIS DYDIS YRA DIDESNIS NEGU 2 ekonomiNIO DYDŽIO VIENETAI, TAČIAU jie nėra pvm mokėtojai, PRIVALOMOJO SVEIKATOS DRAUDIMO ĮMOKŲ MOKĖJIMO TVARKA

25. Žemės ūkio veiklą vykdantys asmenys, kurių žemės ūkio valdos (ūkio) ekonominis dydis praėjusių metų laikotarpiu nuo sausio 1 d. iki gruodžio 31 d. yra didesnis negu 2 EDV, tačiau jie nėra PVM mokėtojai ir neprivalo jais registruotis, patys už save kas mėnesį moka fiksuotas 9 procentų minimaliosios mėnesinės algos, galiojančios mėnesio, už kurį mokama įmoka, paskutinę dieną, dydžio privalomojo sveikatos draudimo įmokas.

Pavyzdys

2008 m. Vyriausybės nutarimu „Dėl minimaliojo darbo užmokesčio didinimo“ nuo 2008 m. nustatyta minimalioji mėnesinė alga – 800 Lt, o 2012 m. Vyriausybės nutarimu „Dėl minimaliojo darbo užmokesčio didinimo“ nuo 2012 m. rugpjūčio 1 d. – 850 Lt, todėl mėnesinė privalomojo sveikatos draudimo įmoka už 2012 m. sausio–liepos mėn. turi būti lygi po 72 Lt per mėnesį (9 procentai x 800 Lt), o už 2012 m. rugpjūčio–gruodžio mėn. po 77 Lt per mėnesį (9 procentai x 850 Lt).

26. Visus kalendorinius metus žemės ūkio veiklą vykdantys asmenys, kurių žemės ūkio valdos (ūkio) ekonominis dydis praėjusių metų laikotarpiu nuo sausio 1 d. iki gruodžio 31 d. yra didesnis negu 2 EDV, tačiau jie nėra PVM mokėtojai ir neprivalo jais registruotis, metinė privalomojo sveikatos draudimo įmoka negali būti mažesnė kaip 9 procentai 12 minimaliųjų mėnesinių algų, galiojančių tų metų kiekvieno atitinkamo mėnesio paskutinę dieną, dydžio.

Pavyzdys

Metinė privalomojo sveikatos draudimo įmoka už 2012 m. negali būti mažesnė kaip 889 Lt (9 procentai x 800 Lt = 72 Lt/mėn. ir 9 procentai x 850 Lt = 77 Lt/mėn.; 72 Lt x 7 mėn. + 77 Lt x 6 mėn.).

27. VMI prie FM administruoja Žemės ūkio veiklą vykdančių asmenų, kurių ūkio valdos (ūkio) ekonominis dydis yra didesnis negu 2 EDV ir kurie nėra PVM mokėtojai ir neprivalo jais registruotis, privalomojo sveikatos draudimo įmokas. Jei tokie asmenys tampa PVM mokėtojais, jų įmokų VMI prie FM nebeadministruoja nuo kito mėnesio, einančio po PVM mokėtojo statuso pasikeitimo.

Pavyzdys

Žemės ūkio veiklą vykdantis asmuo, kurio žemės ūkio valdos (ūkio) ekonominis dydis yra 7 EDV, 2012 m. rugsėjo 3 d. įsiregistruoja PVM mokesčio mokėtoju. Rugsėjo mėn. privalomojo sveikatos draudimo įmokas jis moka į VMI prie FM surenkamąją sąskaitą, o spalio ir vėlesnių mėnesių įmokas moka į šias įmokas administruojančios VSDFV sąskaitą.

28. Jeigu žemės ūkio veiklą vykdantys asmenys, kurių žemės ūkio valdos (ūkio) ekonominis dydis yra didesnis negu 2 EDV, buvo PVM mokėtojai, tačiau išsiregistruoja iš PVM mokėtojų, tai VMI prie FM jų privalomojo sveikatos draudimo įmokas pradeda administruoti nuo kito mėnesio, einančio po PVM statuso pasikeitimo.

Pavyzdys

Žemės ūkio veiklą vykdantis asmuo, kurio žemės ūkio valdos (ūkio) ekonominis dydis yra 7 EDV, yra PVM mokėtojas, tačiau 2012 m. vasario 5 d. yra išregistruojamas iš PVM mokėtojų. Jis vasario mėn. privalomojo sveikatos draudimo įmokas moka į šias įmokas administruojančios institucijos sąskaitą, o kovo ir vėlesnių mėnesių įmokas moka į VMI prie FM surenkamąją sąskaitą.

29. Privalomojo sveikatos draudimo įmoka už atitinkamą mėnesį sumokama iki to mėnesio paskutinės dienos.

30. Asmenys, kurie moka privalomojo sveikatos draudimo įmokas, gali apskaičiuoti bei sumokėti ir ateinančių laikotarpių įmokas.

31. Žemės ūkio veiklą vykdantys asmenys, kurių žemės ūkio valdos (ūkio) ekonominis dydis praėjusių metų laikotarpiu nuo sausio 1 d. iki gruodžio 31 d. yra didesnis negu 2 EDV, tačiau jie nėra PVM mokėtojai ir neprivalo jais registruotis, žemės ūkio veiklą vykdančių asmenų kategorijoje privalomojo sveikatos draudimo įmokų už save atitinkamą mėnesį neturi mokėti, jei bent vieną to mėnesio dieną jie moka (arba už juos yra mokamos) privalomojo sveikatos draudimo įmokas pagal SDĮ 17 straipsnio 1–8 dalis ir (arba) jie bent vieną atitinkamo mėnesio dieną priklauso bent vienai asmenų, išvardytų SDĮ 6 straipsnio 4 dalyje, kategorijai.

Pavyzdys

Žemės ūkio veiklą vykdantis asmuo, kurio žemės ūkio valdos (ūkio) ekonominis dydis yra 3,5 EDV, bet jis nėra PVM mokėtojas, vykdo individualią veiklą įsigijęs verslo liudijimą nuo 2012 m. sausio 1 d. iki 2012 m. spalio 2 d. ir šiais mėnesiais moka mėnesines privalomojo sveikatos draudimo įmokas kaip asmuo, vykdantis individualią veiklą įsigijęs verslo liudijimą. Privalomojo sveikatos draudimo įmoką šis asmuo, kaip vykdantis individualią veiklą įsigijęs verslo liudijimą, už spalio mėnesį taip pat dar privalo sumokėti. Žemės ūkio veiklą vykdančio asmens, kurio žemės ūkio valdos (ūkio) ekonominis dydis yra didesnis negu 2 EDV, bet jis nėra PVM mokėtojas, privalomojo sveikatos draudimo įmokos pradedamos mokėti nuo 2012 m. lapkričio mėnesio (mėnesinės įmokos sumokėjimo terminas – lapkričio 31 diena).

32. Asmenys, kurie verčiasi žemės ūkio veikla, tačiau:

32.1. nepriklauso išvardytiems SDĮ 17 straipsnio 1–8 dalyse ir

32.2. nepriskiriami bent vienai asmenų, išvardytų SDĮ 6 straipsnio 4 dalyje, kategorijai, ir

32.3. nėra valdos valdytojai arba valdos valdytojo partneriai žemės ūkio valdoje, kuri nustatyta tvarka yra įregistruota Lietuvos Respublikos žemės ūkio ir kaimo verslo registre, ir

32.4. nėra įregistravę gyvūnų Ūkinių gyvūnų registre, privalomojo sveikatos draudimo įmokas moka savarankiškai VIII taisyklių skyriaus nustatyta tvarka.

VIII. SAVARANKIŠKAI BESIDRAUDŽIANČIŲ asmenų privalomojo sveikatos draudimo įmokų MOKĖJIMO tvarka

33. Asmenys, kurie nepriklauso išvardytiems SDĮ 17 straipsnio 1–8 dalyse ir nepriskiriami bent vienai asmenų, išvardytų SDĮ 6 straipsnio 4 dalyje, kategorijai (toliau – savarankiškai besidraudžiantys asmenys), savarankiškai moka privalomojo sveikatos draudimo įmokas šio taisyklių skyriaus nustatyta tvarka. Jeigu asmuo bent vieną dieną per mėnesį priklauso išvardytiems SDĮ 17 straipsnio 1–8 dalyse ir moka privalomojo sveikatos draudimo įmokas bet kurioje iš šių asmenų kategorijoje arba priskiriamas bent vienai asmenų, išvardytų SDĮ 6 straipsnio 4 dalyje, kategorijai, privalomojo sveikatos draudimo įmokų mokėjimo tikslais jis laikomas priklausančiu išvardytiems SDĮ 17 straipsnio 1–8 dalyse arba priskiriamas bent vienai asmenų, išvardytų SDĮ 6 straipsnio 4 dalyje, kategorijai visą tą mėnesį.

Pavyzdys

Asmuo 2012 m. pradžioje dirba pagal darbo sutartį, tačiau atleidžiamas iš darbo 2012 m. kovo 3 dieną ir nuo šios dienos nepriklauso išvardytiems SDĮ 17 straipsnio 1–8 dalyse ir nėra laikomas apdraustuoju privalomuoju sveikatos draudimu valstybės lėšomis. Šis asmuo savarankiškai privalomojo sveikatos draudimo įmokos už kovo mėnesį mokėti neprivalo. Kaip savarankiškai besidraudžiantis asmuo pirmąją privalomojo sveikatos draudimo įmoką privalo sumokėti už balandžio mėnesį (iki balandžio 30 dienos).

34. Savarankiškai besidraudžiantys asmenys už save kas mėnesį moka fiksuotas 9 procentų minimaliosios mėnesinės algos, galiojančios mėnesio, už kurį mokama įmoka, paskutinę dieną, dydžio privalomojo sveikatos draudimo įmokas.

Pavyzdys

2008 m. Vyriausybės nutarimu „Dėl minimaliojo darbo užmokesčio didinimo“ nuo 2008 m. nustatyta minimalioji mėnesinė alga – 800 Lt, o 2012 m. Vyriausybės nutarimu „Dėl minimaliojo darbo užmokesčio didinimo“ nuo 2012 m. rugpjūčio 1 d. – 850 Lt, todėl mėnesinė privalomojo sveikatos draudimo įmoka už 2012 m. sausio–liepos mėn. turi būti lygi po 72 Lt per mėnesį (9 procentai x 800 Lt), o už 2012 m. rugpjūčio–gruodžio mėn. po 77 Lt per mėnesį (9 procentai x 850 Lt).

35. Privalomojo sveikatos draudimo įmoka už atitinkamą mėnesį sumokama iki to mėnesio paskutinės dienos.

36. Asmenys, mokantys privalomojo sveikatos draudimo įmokas, gali apskaičiuoti bei sumokėti ir ateinančių laikotarpių įmokas.

37. Šio taisyklių skyriaus nustatyta tvarka savarankiškai besidraudžiantys asmenys, kurie užsiima savarankiška tęstine kūrybine veikla, yra sportininkai arba atlikėjai, kurie nevykdo jokios kitos veiklos, dėl kurios atsirastų prievolė patiems (už juos) mokėti privalomojo sveikatos draudimo įmokas kitoje draudžiamųjų asmenų kategorijoje, ir kurie taip pat nepatenka į asmenų, išvardytų SDĮ 6 straipsnio 4 dalyje, kategorijas, o autorinį atlyginimą, sporto arba atlikėjo pajamas gauna ne kiekvieną mėnesį, turi teisę iki kitų metų, einančių po mokestinio laikotarpio, gegužės 1 dienos perskaičiuoti per mokestinį laikotarpį sumokėtas ir mokėtinas privalomojo sveikatos draudimo įmokas.

37.1. Jeigu asmenų, nurodytų taisyklių 37 punkte, per mokestinį laikotarpį faktiškai išskaičiuotų ir sumokėtų privalomojo sveikatos draudimo įmokų, skaičiuojamų nuo autorinių atlyginimų, sporto arba atlikėjo pajamų, suma yra lygi arba viršija 9 procentus 12 minimaliųjų mėnesinių algų, galiojančių tų metų kiekvieno atitinkamo mėnesio paskutinę dieną, dydį, tuomet šiems asmenims sugrąžinamos visos per mokestinių metų laikotarpį šio taisyklių skyriaus nustatyta tvarka savarankiškai į VMI prie FM biudžeto pajamų surenkamąją sąskaitą sumokėtos privalomojo sveikatos draudimo įmokos, pateikus gyventojo metinę pajamų deklaraciją.

37.2. Jeigu asmenų, nurodytų taisyklių 37 punkte, per mokestinį laikotarpį faktiškai išskaičiuotų ir sumokėtų privalomojo sveikatos draudimo įmokų, skaičiuojamų nuo autorinių atlyginimų, sporto arba atlikėjo pajamų, suma yra mažesnė kaip 9 procentai 12 minimaliųjų mėnesinių algų, galiojančių tų metų kiekvieno atitinkamo mėnesio paskutinę dieną, dydžio, tokiems asmenims, pateikus gyventojo metinę pajamų deklaraciją, sugrąžinama tokia per mokestinį laikotarpį šio taisyklių skyriaus nustatyta tvarka savarankiškai į VMI prie FM biudžeto pajamų surenkamąją sąskaitą sumokėtų privalomojo sveikatos draudimo įmokų dalis, kuri, susumavus savarankiškai sumokėtas privalomojo sveikatos draudimo įmokas su išskaičiuotų ir sumokėtų 9 procentų dydžio privalomojo sveikatos draudimo įmokų, skaičiuojamų nuo autorinių atlyginimų, sporto arba atlikėjo pajamų, suma, viršija 9 procentus 12 minimaliųjų mėnesinių algų, galiojančių tų metų kiekvieno atitinkamo mėnesio paskutinę dieną, dydį.

Pavyzdys

2012 metų mokestiniu laikotarpiu kūrybine veikla užsiimantis asmuo kiekvieną mėnesį iki rugpjūčio mėn. moka po 72 Lt, o nuo rugpjūčio mėn. 77 Lt dydžio privalomojo sveikatos draudimo įmokas į VMI prie FM biudžeto pajamų surenkamąją sąskaitą kaip savarankiškai besidraudžiantis asmuo (įmokos kodas 1901). Šis asmuo 2012 metais autorinį atlyginimą gavo du kartus – kovo ir spalio mėnesiais. Ir vieną, ir kitą mėnesį asmuo autorinio atlyginimo gavo po 1000 Lt. Taigi, draudėjas (autorinį atlyginimą išmokėjęs asmuo) iš šio asmens kovo bei spalio mėnesiais gautų autorinių atlyginimų išskaičiavo bei sumokėjo iš viso po 90 Lt (1000 Lt x 9 proc.) privalomojo sveikatos draudimo įmokų į Valstybinio socialinio draudimo fondo valdybos prie Socialinės apsaugos ir darbo ministerijos (toliau – Sodros) biudžeto pajamų surenkamąją sąskaitą. Asmeniui 2012 metų kovo (72 Lt) ir spalio (77 Lt) mėnesiais pačiam privalomojo sveikatos draudimo įmokos mokėti nereikia, nes nuo autorinio atlyginimo šiais mėnesiais buvo sumokėta po 90 Lt, t. y. daugiau kaip po 72 Lt ar 77 Lt. Iš viso per 2012 metus asmuo, kaip savarankiškai besidraudžiantis, į VMI prie FM biudžeto pajamų surenkamąją sąskaitą sumokėjo 740 Lt (72 Lt x 6 mėn. + 77 Lt x 4 mėn.). Kadangi nuo autorinių atlyginimų išskaičiuota metinė privalomojo sveikatos draudimo įmoka yra 180 Lt (90 Lt x 2 mėn.), t. y. mažiau nei 889 Lt (tačiau bendra metinė faktiškai sumokėta privalomojo sveikatos draudimo įmoka yra daugiau nei 889 Lt), 2012 metams pasibaigus, asmeniui sugrąžinami 31 Lt (740 Lt + 180 Lt) – 889 Lt), šiam pateikus metinę pajamų deklaraciją.

38. Už diplomatų, dirbančių Lietuvos Respublikos diplomatinėje atstovybėje ar konsulinėje įstaigoje, šeimos narius, nurodytus Lietuvos Respublikos diplomatinės tarnybos įstatymo (Žin., 1999, Nr. 7-140) 27 straipsnyje, privalomojo sveikatos draudimo įmokos mokamos Vyriausybės nustatyta tvarka.

IX. ATLEIDIMAS NUO VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS ADMINISTRUOJAMŲ privalomojo sveikatos draudimo ĮMOKŲ mokėjimo, kai asmeniui yra taikomi kitos valstybės teisės aktai

39. Asmuo, kuriam, remiantis 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (OL 2004 m. specialusis leidimas, 5 skyrius, 1 tomas, p. 35), ir 1972 m. kovo 21 d. Tarybos reglamento (EEB) Nr. 574/72, nustatančio pirmojo reglamento įgyvendinimo tvarką (OL 2004 m. specialusis leidimas, 5 skyrius, 1 tomas, p. 83), nuostatomis, taikomi kitos ES, Europos Ekonominės Erdvės (toliau – EEE) valstybės narės ar Šveicarijos socialinį (įskaitant ir sveikatos) draudimą reglamentuojantys teisės aktai, atleidžiamas nuo VMI prie FM administruojamų privalomojo sveikatos draudimo įmokų mokėjimo. Mokesčių administratoriui paprašius, šis asmuo gyvenamosios vietos teritorinei valstybinei mokesčių inspekcijai pateikia atitinkamos formos galiojančią pažymą (E 101, E 102 arba E 103 formos pažymą) dėl taikytinų teisės aktų, patvirtintą Europos Bendrijos Darbuotojų migrantų socialinės apsaugos administracinės komisijos 1993 m. spalio 7 d. sprendimu Nr. 153 dėl pavyzdinių formų, būtinų Tarybos reglamentams (EEB) Nr. 1408/71 ir (EEB) Nr. 574/72 taikyti (OL L 244, 1994 9 19, p. 22; OL, 2005 3 15, L 77/1) ar kitos ES, EEE valstybės narės ar Šveicarijos kompetentingos įstaigos, atsakingos už taikytinos teisės nustatymą, įgyvendinant minėtus ES socialinės apsaugos sistemų koordinavimo reglamentus, raštišką laisvos formos patvirtinimą, kad asmuo yra apdraustas socialiniu (įskaitant sveikatos) draudimu toje kitoje ES ar EEE valstybėje narėje (ar Šveicarijoje).

X. VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS ADMINISTRUOJAMŲ privalomojo sveikatos draudimo ĮMOKŲ DEKLARAVIMO ir sumokėjimo TVARKA

40. Privalomojo sveikatos draudimo įmokas už praėjusį mokestinį laikotarpį patys arba per savo įgaliotus asmenis metinėje pajamų deklaracijoje privalo deklaruoti tie asmenys, kurie turi prievolę pateikti metinę pajamų deklaraciją pagal Lietuvos Respublikos gyventojų pajamų mokesčio įstatymą (Žin., 2002, Nr. 73-3085, toliau – GPMĮ).

41. Fiziniai asmenys, vykdantys individualią veiklą įsigiję verslo liudijimus, fiziniai asmenys, kurių žemės ūkio valdos ar ūkio ekonominis dydis yra didesnis negu 2 EDV, tačiau jie nėra PVM mokėtojai ir neprivalo jais registruotis, bei fiziniai asmenys, savarankiškai mokantys privalomojo sveikatos draudimo įmokas, kurie mokestiniu laikotarpiu privalėjo mokėti privalomojo sveikatos draudimo įmokas kas mėnesį, tačiau jų nesumokėjo, privalo iki kitų metų, einančių po mokestinio laikotarpio, gegužės 1 dienos primokėti skirtumą, kad jų metinė privalomojo sveikatos draudimo įmokų suma būtų lygi tų mėnesių, kuriais jie priklausė VMI prie FM administruojamoms privalomojo sveikatos draudimo įmokų mokėtojų grupėms, sumos ir 9 proc. minimalios mėnesinės algos, galiojančios tų metų kiekvieno atitinkamo mėnesio paskutinę dieną, sandaugos dydžiui, išskyrus atvejus, nurodytus taisyklių 9 punkte.

42. Fiziniai asmenys, kurių žemės ūkio valdos ar ūkio ekonominis dydis yra mažesnis arba lygus 2 EDV ir kurie mokestiniu laikotarpiu privalėjo mokėti privalomojo sveikatos draudimo įmokas kas mėnesį, tačiau jų nesumokėjo, privalo iki kitų metų, einančių po mokestinio laikotarpio, gegužės 1 dienos primokėti skirtumą, kad jų metinė privalomojo sveikatos draudimo įmokų suma būtų lygi tų mėnesių, kuriais jie priklausė VMI administruojamoms privalomojo sveikatos draudimo įmokų mokėtojų grupėms, sumos ir 3 proc. minimalios mėnesinės algos, galiojančios tų metų kiekvieno atitinkamo mėnesio paskutinę dieną, sandaugos dydžiui.

43. Asmenys, mokantys privalomojo sveikatos draudimo įmokas, gali apskaičiuoti bei sumokėti ir ateinančių laikotarpių įmokas. Jeigu, sumokėjus ateinančių laikotarpių privalomojo sveikatos draudimo įmokas, pakeičiama tais mėnesiais, už kuriuos įmokos yra sumokėtos, galiojanti minimali mėnesinė alga ir dėl to susidaro privalomojo sveikatos draudimo įmokos skirtumas, šį skirtumą asmenys privalo primokėti iki kitų metų, einančių po mokestinio laikotarpio, gegužės 1 dienos. Jeigu, sumokėjus ateinančių laikotarpių privalomojo sveikatos draudimo įmokas, pakeičiama tais mėnesiais, už kuriuos įmokos yra sumokėtos, galiojanti minimali mėnesinė alga ir dėl to susidaro privalomojo sveikatos draudimo įmokos permoka, ši permoka grąžinama, pateikus Metinės pajamų mokesčio deklaracijos GPM308 formą, o nesant prievolės teikti GPM308 – grąžinama ar įskaitoma mokesčių mokėtojui, pateikus FR0781 formą.

44. Privalomojo sveikatos draudimo įmokos sumokamos į VMI prie FM biudžeto pajamų surenkamąsias sąskaitas, nurodytas VMI prie FM interneto svetainėje adresu www.vmi.lt. Mokėjimo dokumente turi būti nurodomas įmokos kodas iš Mokesčių, rinkliavų ir kitų įmokų, mokamų į teritorinių valstybinių mokesčių inspekcijų biudžeto pajamų surenkamąsias sąskaitas, kodų sąrašo, patvirtinto Valstybinės mokesčių inspekcijos prie Lietuvos Respublikos finansų ministerijos viršininko ir Muitinės departamento prie Lietuvos Respublikos finansų ministerijos direktoriaus 2003 m. vasario 26 d. įsakymu Nr. V-57/1B-160 (Žin., 2003, Nr. 23-982; 2009, Nr. 6-205; 2010, Nr. 33-1597; 2012, Nr. 33-1612), taip pat lėšų gavėjo pavadinimas – VMI prie FM.

45. Privalomojo sveikatos draudimo įmokas VMI prie FM per 3 dienas perveda į Valstybinės ligonių kasos Privalomojo sveikatos draudimo fondo biudžeto sąskaitą.

XI. PRIVALOMOJO SVEIKATOS DRAUDIMO delspinigių apskaičiavimo, įmokų IŠIEŠKOJIMO ir grąžinimo TVARKA

46. Jei asmenys, kurie moka VMI prie FM administruojamas privalomojo sveikatos draudimo įmokas, SDĮ ir taisyklėse nustatytais terminais nesumoka metinių privalomojo sveikatos draudimo įmokų, ši mokestinė nepriemoka iš jų išieškoma bendra MAĮ nustatyta tvarka.

47. Permokėtos privalomojo sveikatos draudimo įmokų sumos grąžinamos MAĮ nustatyta tvarka.

_________________

Priedo pakeitimai:

Nr. VA-27, 2010-03-10, Žin., 2010, Nr. 32-1529 (2010-03-20), i. k. 1102055ISAK000VA-27

Nr. VA-103, 2012-11-30, Žin., 2012, Nr. 141-7299 (2012-12-06), i. k. 1122055ISAK00VA-103

Pakeitimai:

1.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-81, 2009-11-18, Žin., 2009, Nr. 138-6108 (2009-11-21), i. k. 1092055ISAK000VA-81

Dėl Valstybinės mokesčių inspekcijos prie Lietuvos Respublikos finansų ministerijos viršininko 2009 m. spalio 30 d. įsakymo Nr. VA-78 "Dėl Valstybinės mokesčių inspekcijos administruojamų privalomojo sveikatos draudimo įmokų administravimo taisyklių patvirtinimo" pakeitimo

2.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-27, 2010-03-10, Žin., 2010, Nr. 32-1529 (2010-03-20), i. k. 1102055ISAK000VA-27

Dėl Valstybinės mokesčių inspekcijos prie Lietuvos Respublikos finansų ministerijos viršininko 2009 m. spalio 30 d. įsakymo Nr. VA-78 "Dėl Valstybinės mokesčių inspekcijos administruojamų privalomojo sveikatos draudimo įmokų administravimo taisyklių patvirtinimo" pakeitimo

3.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-56, 2010-05-11, Žin., 2010, Nr. 55-2740 (2010-05-13), i. k. 1102055ISAK000VA-56

Dėl Valstybinės mokesčių inspekcijos prie Lietuvos Respublikos finansų ministerijos viršininko 2009 m. spalio 30 d. įsakymo Nr. VA-78 "Dėl Valstybinės mokesčių inspekcijos prie Lietuvos Respublikos finansų ministerijos administruojamų privalomojo sveikatos draudimo įmokų administravimo taisyklių patvirtinimo" pakeitimo

4.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-1, 2011-01-07, Žin., 2011, Nr. 5-202 (2011-01-13), i. k. 1112055ISAK0000VA-1

Dėl Valstybinės mokesčių inspekcijos prie Lietuvos Respublikos finansų ministerijos viršininko 2009 m. spalio 30 d. įsakymo Nr. VA-78 "Dėl Valstybinės mokesčių inspekcijos prie Lietuvos Respublikos finansų ministerijos administruojamų privalomojo sveikatos draudimo įmokų administravimo taisyklių patvirtinimo" pakeitimo

5.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-22, 2011-02-04, Žin., 2011, Nr. 16-798 (2011-02-08), i. k. 1112055ISAK000VA-22

Dėl Valstybinės mokesčių inspekcijos prie Lietuvos Respublikos finansų ministerijos viršininko 2009 m. spalio 30 d. įsakymo Nr. VA-78 "Dėl Valstybinės mokesčių inspekcijos prie Lietuvos Respublikos finansų ministerijos administruojamų privalomojo sveikatos draudimo įmokų administravimo taisyklių patvirtinimo" pakeitimo

6.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-30, 2011-03-09, Žin., 2011, Nr. 31-1481 (2011-03-15), i. k. 1112055ISAK000VA-30

Dėl Valstybinės mokesčių inspekcijos prie Lietuvos Respublikos finansų ministerijos viršininko 2009 m. spalio 30 d. įsakymo Nr. VA-78 "Dėl Valstybinės mokesčių inspekcijos prie Lietuvos Respublikos finansų ministerijos administruojamų privalomojo sveikatos draudimo įmokų administravimo taisyklių patvirtinimo" pakeitimo

7.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-103, 2012-11-30, Žin., 2012, Nr. 141-7299 (2012-12-06), i. k. 1122055ISAK00VA-103

Dėl Valstybinės mokesčių inspekcijos prie Lietuvos Respublikos finansų ministerijos viršininko 2009 m. spalio 30 d. įsakymo Nr. VA-78 "Dėl Valstybinės mokesčių inspekcijos administruojamų privalomojo sveikatos draudimo įmokų administravimo taisyklių patvirtinimo" pakeitimo